<classify> Yanga iliyokuwa ikishiriki michuano ya Ligi ya Mabingwa Afrika ilitupwa nje ya michuano hiyo na Al Ahly ya Misri kwa jumla ya mabao 3-2 na sasa itacheza hatua ya 16 ya Kombe la Shirikisho Afrika ambapo itamenyana na Sagrada Esperanca ya Angola.Azam iliyokuwa ikishiriki Kombe la Shirikisho Afrika ilitolewa na Esperance ya Tunisia kwa jumla ya mabao 4-2 na leo inawania tena nafasi ya kushiriki michuano hiyo mwakani.Yanga itakuwa kwenye uwanja wa Mkwakwani Tanga kumenyana na Coastal Union katika mechi ya nusu fainali ya michuano hiyo ya FA.Mechi hiyo inatarajiwa kuwa ngumu kwa pande zote hasa kutokana na matokeo ya karibuni ya timu zote mbili.Coastal iliyo mkiani mwa msimamo wa Ligi Kuu inaonekana kuzinduka baada ya kuiondoa Simba kwenye robo fainali za michuano hiyo, lakini pia ikishinda mechi zake zilizosalia za Ligi Kuu.Yanga iko vizuri baada ya ku toka Misri kucheza na Ahly na kuonesha kiwango cha juu, hakuna shaka kwamba leo inapewa nafasi kubwa ya kuibuka na ushindi, licha ya kwamba Yanga ilipoteza mechi ya Ligi Kuu dhidi ya Coastal kwenye uwanja huo.Kocha wa Yanga, Hans van der Pluijm amesema Coastal Union isitarajie ushindi katika mchezo wa leo kwani hata yeye timu yake inalitaka kombe hilo.Akizungumza na gazeti hili, Pluijm alisema anajua vizuri mbinu za wapinzani wao na tayari amewaelekeza wachezaji wake namna ya kucheza ili kupata ushindi na kutinga fainali za michuano hiyo ambayo bingwa atakata tiketi ya kushiriki michuano ya Kombe la Shirikisho Afrika.Coastal wasitarajie kuifunga tena Yanga kama ilivyokuwa kwenye mechi ya ligi tunakwenda tukiwa na mfumo mpya ambao tumeanza kuutumia kwenye mechi mbili zilizopita dhidi ya Mtibwa Sugar na Al Ahly, nadhani huu utakuwa muafaka kwao kuhakikisha tunashinda na kutinga fainali, alisema Pluijm.Kocha huyo raia wa Uholanzi alisema wanalihitaji taji hilo ili kujiongezea nafasi ya kushiriki michuano ya kimataifa mwakani, hivyo watacheza kwa nguvu ili kuhakikisha wanabeba taji hilo, ambalo litaweka rekodi nyingine kwao.Alisema wanaiheshimu Coastal Union, kwa sababu ni timu kubwa na imefika hatua hiyo baada ya kuwatoa watani zao wa jadi, Simba kwenye mchezo wa robo fainali uliopigwa Uwanja wa Taifa Dar es Salaam.Pluijm amesema pamoja na ari ya ushindi waliyokuwa nayo kuelekea kwenye mchezo huo, wanakwenda kwa tahadhari kubwa baada ya timu hiyo kuwafunga mabao 2-0, katika mchezo wa mzunguko wa pili wa Ligi Kuu.Naye kocha wa Coastal Union, Ally Jangalu alisema kwa sasa timu yake imaebadilika na kila mechi wanaichukulia fainali.Mechi na Yanga tunajua itakuwa ngumu sana kwetu, lakini sisi kila mechi kwetu ni fainali na timu yetu imebadilika sana kwenye mechi za karibuni, hatutakubali kuipoteza hii nafasi, alisema.Kwa upande wa Azam, itakuwa Mwadui kumenyana na Mwadui ya Shinyanga mechi ambayo kocha wa timu hiyo Stewart Hall amesema ni muhimu kwao kushinda.Mazingira yanatulazimisha kushinda mechi ya kesho leo, tumetolewa kwenye mashindano ya Afrika, tunashika nafasi ya tatu kwenye mbio za ubingwa hivyo ili matumaini ya kushiriki kimataifa mwakani yawe makubwa ni lazima tuifunge Mwadui, alisema.Akiizungumzia mechi hiyo kocha wa Mwadui, Jamhuri Kihwelu Julio alisema amejipanga kuitoa Azam na kwamba timu yake ndio bingwa wa michuano hiyo.Mwadui ilitinga nusu fainali ya kombe hilo baada ya kuifunga Geita mabao 3-0 katika mchezo uliochezwa Shinyanga.Akizungumza na gazeti hili Julio alisema timu yake itaendelea kuonesha ubora wake kwa kuifunga Azam kwani naye anahitaji kushiriki michuano ya kimataifa mwakani.Uwezo wa kuifunga Azam tunao kwa sababu tuna kikosi bora chenye wachezaji wenye uzoefu, alisema.  <topic>: michezo 